0037.xml
محمد حفیظ نیوزی لینڈ کے خلاف آخری ٹیسٹ میں 3 رنز کے فرق سے کیریئر کی پہلی ڈبل سنچری مکمل کرنے سے محروم
شارجہ ۔28 نومبر (اے پی پی) پاکستان کرکٹ ٹیم کے سٹار اوپننگ بلے باز محمد حفیظ نیوزی لینڈ کے خلاف آخری ٹیسٹ کی پہلی اننگز میں 3 رنز کے فرق سے کیریئر کی پہلی ڈبل سنچری مکمل کرنے سے محروم رہے۔ وہ تیسری بار ڈبل سنچری کے قریب پہنچ کر آؤٹ ہونے والے یونس خان اور محمد یوسف کے بعد تیسرے پاکستانی بلے باز بن گئے۔ شارجہ میں نیوزی لینڈ کے خلاف جاری آخری ٹیسٹ کی پہلی اننگز میں حفیظ نے انتہائی شاندار اور ذمہ دارانہ بیٹنگ کا مظاہرہ کیا، انہوں نے ڈٹ کر کیوی باؤلرز کا مقابلہ کیا اور شاندار سنچری مکمل کی، وہ کیریئر کی پہلی ڈبل سنچری سے صرف 3 رنز کی دوری پر تھے کہ سودھی نے ان کی شاندار اننگز کا خاتمہ کر کے ٹیم کو بڑی کامیابی دلائی۔ حفیظ تیسری بار 190 کا ہندسہ عبور کرنے کے بعد آؤٹ ہوئے۔ یہ ان کے کیریئر کی بہترین اننگز ہے، اس سے قبل 196 ان کا بہترین سکور تھا۔
APP
28.11.14
0037p.xml
محمد حفیظ ٹیسٹ کرئیر کی پہلی ڈبل سنچری کرنے میں ناکام نیوزی لینڈ کے خلاف تیسرے ٹیسٹ میچ کے دوسرے دن محمد حفیظ 197 رنز بنا کر آؤٹ ہو گئے
شارجہ (سپورٹس ڈیسک ) پاکستان کرکٹ ٹیم کے آل راؤنڈر محمد حفیظ اپنے ٹیسٹ کرئیر کی پہلی ڈبل سنچری سکور کرنے میں ناکام ہو گئے ۔ نیوزی لینڈ کے خلاف تیسرے ٹیسٹ میچ کے دوسرے دن محمد حفیظ 197 رنز بنا کر آؤٹ ہو گئے ۔نیوزی لینڈ کے خلاف تیسرے ٹیسٹ میچ کے دوسرے دن محمد حفیظ 197 رنز بنا کر آؤٹ ہو گئے ۔جب دوسرے دن کے کھیل کاآغاز ہوا تو محمد حفیظ نے رنز سے اپنی اننگز شروع کی تاہم ڈبل سنچری سے صرف رنز دوری پروہ ایش سودھی کی گیند پر ٹینٹ بولٹ کو کیچ دے بیٹھے۔
daily_insaf
29.11.14